Asaltul Capitoliului Statelor Unite ale Americii 2021
La 6 ianuarie 2021, o mulțime de protestatari care-l sprijineau pe președintele Statelor Unite, Donald Trump, au luat cu asalt Capitolul Statelor Unite, încălcând securitatea și ocupând părți ale clădirii timp de câteva ore. Revoltele au fost provocate de comentariile făcute de Trump la un miting anterior. Asaltul a perturbat o sesiune comună a Congresului pentru a număra votul Colegiului Electoral și a certifica victoria lui Joe Biden în alegerile prezidențiale din 2020 și a condus la evacuări și blocaje ale clădirii.